text: [{"text_idx": "#000003", "text": "Mootummaan qajeelfama haala raawwii labsii yeroo muudamaa kan baase tahuu beeksise"}, {"text_idx": "#000004", "text": "Jimaata darbe manni Maree ministeerota labsii yeroo muudama labsuun ni yaadatama. kanuma hordofuun guyyaa har\u2019aa qajeelfamni labsiin yeroo muuddama kun ittiin raawwatamu kan qophaaye tahuun beekameera."}, {"text_idx": "#000005", "text": "Hoogganaa labsichaa kan tahe ministeerri raayyaa ittisa biyyaa obbo Siraaj Fargeessaa komaand poostiin labsii kanaa naannoolee 8\u2019n kan hundeeffame tahuu ibsa midiyaaleef hard\u2019a waree booda kenne irratti beeksiise."}, {"text_idx": "#000007", "text": "wantoota tarreefaman kana jidduu, walgahii, hiriira, sochii geejjibaa gufachiisuu, lagannaa gabaa fii kan birootis geggeessuu, meeshaa waraanaa bakka ummanni walitti qabame geessuu, nama sadaffaaf dabarsanii kennuun kan dhoorkaman tahuun beekameera."}, {"text_idx": "#000008", "text": "Akkasumas iddoowwan bu\u2019uuraalee misoomaa fi invastmantii argamanitti saa\u2019aa komaand poostichi labseen alatti kan argaman yoo tahe humnooni nageenya tarkanfii kan fudhatu tahuun kaahameera."}]